مينفعش تكتب او ترسم حاجة من غير قلم رصاص. اكيد لاحظت حروف H و B مطبوعة على اقلام الرصاص بتاعتك. يعني ايه مثلا HB و 2H او 3H؟
دي حروف بتبين درجة صلابة الرصاص او الجرافيت في القلم. حرف H معناه رصاص صلب. كل ما الرقم العربي قبل حرف H يزيد، كل ما الرصاص يبقى اصلب، واللون يبقى افتح. اصلب قلم رصاص بيبقى مكتوب عليه 6H. الاقلام دي بتستخدم غالبا في الرسم الهندسي. الناس نادر ما بتكتب بيها. حرف B معناه رصاص طري. كل ما الرقم قبل حرف B يزيد، كل ما الرصاص يبقى اطرى، واللون يبقى اغمق، واطرى قلم هو 6B. الرسامين بيحبوا يستخدموا الاقلام دي.
قلم HB بيبقى فيه رصاص مش طري اوي ولا صلب اوي. لونه متوسط في درجة السواد. ده انسب قلم للكتابة والرسم العادي.
حسب النص، قلم HB افضل للناس زي _.
الطلبة الرسامين عمال المطبعة المهندسين